RAPORT DE SPECIALITATE
la proiectul de hotărâre privind aprobarea Regulamentului propriu privind vânzarea bunurilor aparținând domeniului privat al Comunei Șoldanu, Județul Călărași
Subsemnatul, Iulian MARIN, viceprimarul Comunei Șoldanu, Județul Călărași și Tudora ZAMFIR, referent în Compartimentul financiar-contabil al Aparatului de specialitate al Primarului Comunei Șoldanu,
Văzând: 
· Proiectul de hotărâre nr. 32 din 14 iulie 2021 privind aprobarea Regulamentului propriu vânzarea bunurilor aparținând domeniului privat al Comunei Șoldanu, Județul Călărași;
· Referatul de aprobare nr. 3663 din 16.07.2021 elaborat de Primarul Comunei Șoldanu, prin care se propune aprobarea Regulamentului propriu privind vânzarea bunurilor aparținând domeniului privat al Comunei Șoldanu, Județul Călărași.
Luând în considerare:
· Hotărârea Consiliului Local al Comunei Șoldanu nr.20/31.03.2014 privind aprobarea Regulamentul-cadru privind organizarea și desfășurarea licitațiilor publice pentru concesionarea, închirierea, vânzarea bunurilor aparținând domeniului privat, precum şi închirierea bunurilor aparținând domeniului public al Comunei Şoldanu, Județul Călărași;
· Hotărârea Consiliului Local al Comunei Șoldanu nr. 31 din 30.06.2020 privind aprobarea Procedurii privind vânzarea prin licitație publică a bunurilor imobile - terenuri şi/sau clădiri, aparținând domeniului privat al Comunei Șoldanu;
· necesitatea asigurării unui regim transparent, echidistant, predictibil și eficient în procedura de concesionare prin licitație publică a unor bunuri imobile aparținând domeniului public sau privat al Comunei Șoldanu.
Analizând prevederile: 
· prevederile art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, modificată și completată;
· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată.
Constatând respectarea:
· prevederile art. 1 alin. (2), art. 3, art. 95 alin. (2), art. 96 alin. (1) - (3), art. 98 alin. (1) - (3), art. 105 alin. (1), art. 129 alin. (1), art. 129 alin. (2) lit. c), alin. (6) lit. b), art. 311, art. 363 și ale art. 364, coroborate cu prevederile art. 334 – art. 346 din Ordonanța de urgență a Guvernului nr.57/2019 privind Codul administrativ, cu modificările și completările ulterioare;
· prevederile art.13 din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
· prevederile art. 8 din Legea nr. 15/2003 privind sprijinul acordat tinerilor pentru construirea unei locuințe proprietate personală, republicată, cu modificările și completările ulterioare;
· prevederile art.111, art. 137 si art. 141 din Hotărârea Guvernului nr. 577/2002 privind aprobarea Normelor metodologice de aplicare a Ordonanței de urgenţă a Guvernului nr. 88/1997 privind privatizarea societăților comerciale, aprobata prin Legea nr. 44/1998, cu modificările și completările ulterioare;
· prevederile 1650-1662 și ale art. 1730-1740 din Codul civil aprobat prin Legea nr.287/2009, republicată, cu modificările ulterioare.
Faţă de cele prezentate mai sus, având în vedere dispoziţiile art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr.57/2019 privind Codul Administrativ și constatând că proiectul de hotărâre propus nu contravine legii nici prin conţinut, nici prin redactare, îndeplinind cerinţele de legalitate, că acesta îndeplineşte cerinţele de oportunitate şi necesitate, propunem Consiliului Local al Comunei Şoldanu adoptarea unei hotărâri privind aprobarea Regulamentului propriu vânzarea bunurilor aparținând domeniului privat al Comunei Șoldanu, Județul Călărași, în forma conținută de anexa ce face parte integrantă din proiect.

